CELEX: C2006/108/55
Language: el
Date: 2006-05-06 00:00:00
Title: Απόφαση του Δικαστηρίου Δημόσιας Διοίκησης αριθ. 1/2006 ληφθείσα κατά τη σύσκεψη της ολομελείας της  15ης Φεβρουαρίου 2006  περί των κριτηρίων αναθέσεως των υποθέσεων στα τμήματα (προς δημοσίευση στην ΕΕ)

6.5.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 108/30
            
         Απόφαση του Δικαστηρίου Δημόσιας Διοίκησης αριθ. 1/2006
   ληφθείσα κατά τη σύσκεψη της ολομελείας της 15ης Φεβρουαρίου 2006
   περί των κριτηρίων αναθέσεως των υποθέσεων στα τμήματα
   (προς δημοσίευση στην ΕΕ)
   (2006/C 108/55)
   Με την απόφαση 2005/C 322/09 της 30ής Νοεμβρίου 2005, περί των κριτηρίων αναθέσεως των υποθέσεων στα τμήματα (ΕΕ 2005, C 322, σ. 17), το Δικαστήριο Δημόσιας Διοίκησης αποφάσισε να αναθέτει ορισμένο αριθμό υποθέσεων στο τρίτο τμήμα, ανεξάρτητα από τον σχετικό κάθε φορά τομέα, με βάση μια πάγια συχνότητα, προσδιοριζόμενη από την ολομέλεια.
   Κατά τη σύσκεψη της ολομελείας της 15ης Φεβρουαρίου 2006 η συχνότητα αυτή ορίστηκε να είναι μία φορά κάθε έβδομη υπόθεση, ανάλογα με τον αριθμό πινακίου των νεοεισαγομένων υποθέσεων, όπου ο σχετικός κατάλογος αρχίζει με την το πρώτον εισαγόμενη ενώπιον του Δικαστηρίου Δημόσιας Διοίκησης υπόθεση, ήτοι την υπόθεση F-118/05.
   Όπως σημείωσε η προαναφερθείσα απόφαση, παρέκκλιση από την ανωτέρω συχνότητα επιτρέπεται για λόγους συναφείας, καθώς και προς εξασφάλιση της ισομερούς και ευλόγως διαφοροποιημένης κατανομής του όγκου εργασίας στο πλαίσιο του Δικαστηρίου Δημόσιας Διοίκησης.
   
      Λουξεμβούργο, 15 Φεβρουαρίου 2006
      
         Η Γραμματέας
         W. HAKENBERG
         
      
      
         Ο Πρόεδρος
         P. MAHONEY